Suchinthana/ta-wikipedia huggingface dataset:
மார்வெல் இசுடியோசு அனிமேஷன்

மார்வெல் இசுடியோசு அனிமேஷன் அல்லது மார்வெல் அனிமேஷன் என்பது அமெரிக்க நாட்டு தயாரிப்பு நிறுவனமான மார்வெல் இசுடியோவின் ஒரு பிரிவாகும், இது மார்வெல் காமிக்ஸை அடிப்படையாகக் கொண்ட அதன் இயங்குப்படத் திட்டங்களை உருவாக்குகிறது. இந்த பிரிவு மார்வெல் இசுடியோவால் உருவாக்கப்பட்டது மற்றும் முக்கியமாக மார்வெல் திரைப் பிரபஞ்சத்தில் (எம்.சி.யு) அமைக்கப்பட்ட திட்டங்களைத் தயாரிக்கிறது, மேலும் எம்சியு அல்லாத இயங்குப்படத் திட்டங்களின் வளர்ச்சியையும் மேற்பார்வையிடுகிறது.

இந்த நிறுவனம் சூலை 21, 2021ஆம் ஆண்டு பர்பாங்க், கலிபோர்னியாவை தலைமையிடமாக கொண்டு செயல்பட்டு வருகின்றது. 2021 முதல், இந்த நிறுவனம் வாட் இப்...? மற்றும் எக்சு-மென் '97, மற்றும் ஐ ஆம் குரூட் என்ற குறும்படங்கள் போன்ற மூன்று திட்டங்களை வெளியிட்டுள்ளது. அத்துடன் இன்னும் மூன்று வளர்ச்சியில் உள்ளன.

மேலும், இவர்கள் டிஸ்னி ஜூனியர் தொடரான 'இசுபைடி அண்ட் ஹிஸ் அமேசிங் பிரண்ட்சு' தயாரிப்பை அதன் இரண்டாவது பருவத்தில் தொடங்கினர்.

வரலாறு 
மார்சு 2019 இல், மார்வெல் இசுடியோசு வாட் இப்...? என்ற வரைகதை புத்தகக் கருத்தை அடிப்படையாகக் கொண்ட ஒரு இயங்குபடத் தொடரை உருவாக்கி வருகிறது என்பது தெரிய வந்தது. சில நிகழ்வுகள் வித்தியாசமாக நடந்தால்,மார்வெல் திரைப் பிரபஞ்சம் (எம்சியு) எவ்வாறு மாற்றப்படும் என்பதே கதை கரு ஆகும். இந்த தொடரை டிஸ்னி மற்றும் மார்வெல் அதிகாரப்பூர்வமாக அடுத்த மாதம் அறிவித்தது. அதை தொடர்ந்து ஐ ஆம் குரூட் என்ற இயங்குபட குறும்படங்களின் தொடர் டிசம்பர் 2020 இல் அறிவிக்கப்பட்டது.

இந்த புதிய நிறுவனத்திற்கு மார்வெல் இசுடியோசுவின் பணிபுரிந்த 'பிராட் வின்டர்பாம்' என்பவர், ஸ்ட்ரீமிங், தொலைக்காட்சி மற்றும் அனிமேஷன் தலைவராக பதவி உயர்வு பெற்றார், மற்றும் செப்டம்பரில், 'அலோன்சோ பிசிகல்' என்பவர், தலைவராக பதவி உயர்வு பெற்றார். அத்துடன் 'டானா வாஸ்குவெஸ்-எபர்ஹார்ட்' என்பவர் அனிமேஷனின் துணைத் தலைவராகவும் பணியாற்றுகிறார்

திசம்பர் 2023 இல், தனது தயாரிப்பு நிறுவனமான பிராக்ஸிமிட்டி மீடியா மூலம் பிளாக் பான்தர் (2018) மற்றும் பிளாக் பான்தர்: வகாண்டா போரெவர் (2022) திரைப்படங்களை இயக்கிய இயக்குநர் ரையன் கூக்லர் என்பவர் 'அய் ஆஃப் வகாண்டா' என்ற இயக்குபடத் தொடரை இயக்குவார் என்று அறிவித்தது. மார்வெல் அனிமேஷன் என்ற பிரிவின் முறையான பெயர் பிப்ரவரி 2024 இல் எக்சு-மென் '97 க்கான முதல் முன்னோட்டத்தின் வெளியீட்டின் மூலம் மேலும் உறுதிப்படுத்தப்பட்டது. அத்துடன் பிரிவிற்கான சின்னமும் வெளியிடப்பட்டது. "மார்வெல் அனிமேஷன்" பெயரும் பேனரும் பிரிவின் திட்டப்பணிகளுக்குப் பயன்படுத்தப்பட்டது, மார்வெல் இசுடியோவின் "மார்வெல் தொலைக்காட்சி" பேனருடன் அதன் நேரடி-நடவடிக்கை டிஸ்னி+ தொடருக்காகவும் உள்ளது.

உற்பத்தி நூலகம்

வெளியிடப்பட்டது

மேற்கோள்கள்

2021 நிறுவனங்கள்
அமெரிக்க இயங்குபட படப்பிடிப்பு வளாகங்கள்
டிஸ்னி தயாரிப்பு ஸ்டுடியோக்கள்
மார்வெல் ஸ்டுடியோஸ்
டெட்ராபியூட்டைலமோனியம் மூவயோடைடு

டெட்ராபியூட்டைலமோனியம் மூவயோடைடு (Tetrabutylammonium triiodide) என்பது C16H36I3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மூவயோடைடு எதிரயனியுடன் கூடிய  நான்கிணைய அமோனியம் உப்பு என்று இது வகைப்படுத்தப்படுகிறது. இது, ஒளிமின்னழுத்தப் பொருட்கள், கரிமக் கடத்திகள் மற்றும் மீக்கடத்திகள்  ஆகியவற்றின் வேதியியல் தொகுப்பு வினைகளில் பயன்படுத்தப்படும் மூவயோடைடின் ஒரு பொதுவான ஏந்தியாகும். படிகங்களில், மூவயோடைடு பகுதிகள் நேரியல் மற்றும் அதிக படிகத்தன்மையைக் காட்டுகின்றன. படிகங்கள் ஓர் ஊசி அல்லது தட்டு போன்ற வடிவத்துடன் கருப்பு நிறத் தோற்றத்தைக் கொண்டுள்ளன.

மேற்கோள்கள் 

டெட்ராபியூட்டைலமோனியம் உப்புகள்
பாலி ஆலைடுகள்
கழுதைப்புலி வெண்ணெய்

கழுதைப்புலி வெண்ணெய் (Hyena butter) என்பது கழுதைப்புலிகளின் குதச் சுரப்பியிலிருந்து சுரக்கும் ஒரு சுரப்பாகும். இது நிலப்பரப்பில் எல்கையினைக் குறிக்கவும், நறுமணத்தால் தனிநபர்களை அடையாளம் காணவும் பயன்படுத்தப்படுகிறது. கழுதைப்புலி தன் பின்புறத்தைக், குறிக்க வேண்டிய பொருளுக்கு எதிராகத் தேய்ப்பதன் மூலம் இச்சுரப்பை பரப்புகிறது.

கிழக்கு ஆப்பிரிக்காவின் சில பகுதிகளில் உள்ள நாட்டுப்புற நம்பிக்கைகள், மந்திரவாதிகள் கழுதைப்புலிகள் மீது சவாரி செய்வார்கள் என்றும், இரவு முழுவதும் இவர்கள் எடுத்துச் செல்லும் தீபங்களுக்கு எரிபொருளாகக் கன்றுக்குட்டி வெண்ணெய் நிரம்பிய சுரைக்காயைப் பயன்படுத்துவார்கள் என்றும் கூறுகின்றன.

மேலும் காண்க 

 மான் கத்தூரி

மேற்கோள்கள் 

நறுமணப் பொருட்கள்
குரோகுடா

குரோகுடா (Crocuta) என்பது கழுதைப்புலி பேரினமாகும். இப்பேரினத்தில் புள்ளி கழுதைப்புலி (குரோகுடா குரோகுடா) ஓர் சிற்றினமாக உள்ளது. பல புதைபடிவச் சிற்றினங்களும் இப்பேரினத்தின் கீழ் அறியப்படுகின்றன.

வகைப்பாட்டியல் 
குரோகுடா பேரினம் ஆப்பிரிக்கா அல்லது ஆசியா உருவானதா என்பது இன்னும் தெளிவாகத் தெரியவில்லை. இருப்பினும் அறியப்பட்ட மிகப் பழமையான புதைபடிவங்கள் ஆப்பிரிக்காவிலிருந்து வந்தவை என்று சுமார் 3.8 மில்லியன் ஆண்டுகளுக்கு முன் தோன்றியவை.

யூரேசிய "குகை கழுதைப்புலிகள்" (குரோகுடா இசுபெலியா, குரோகுடா அல்டிமா மற்றும் பிற) தனித்துவமான சிற்றினங்களாக வகைப்படுத்தப்பட்டுள்ளன. ஆனால் பொதுவாகப் புள்ளி கழுதைப்புலியின் வரலாற்றுக்கு முந்தைய துணையினங்களாக கருதப்படுகின்றன.

கிழக்கு ஆப்பிரிக்காவில் பிளியோசீன் காலத்தில் அழிந்துபோன இரண்டு சிற்றினங்கள்; குரோகுடா எடுரோனோ மற்றும் குரோகுடா டைட்ரிச்சி ஒன்றோடொன்று இணைந்து வாழ்ந்ததாக அறியப்படுகிறது. ஆனால் ஒவ்வொன்றும் துப்புரவு அல்லது வேட்டையாடுவதற்கான விருப்பத்தைப் பொறுத்தவரை வெவ்வேறு இடத்தை ஆக்கிரமித்திருக்கலாம். மொராக்கோவில் உள்ள அஹ்ல் அல் ஔக்லாம் என்ற பிளோசீன் தளத்தில் குரோகுடா தாபா என்ற சிற்றினம் வாழ்ந்தது. சீனாவில் குரோக்குட்டா கெனானென்சிசு என்ற ஒரு பிளோசீன் சிற்றினம் இருந்தது. இதே காலத்தில் இந்தியாவில் இதே சகாப்தத்தைச் சேர்ந்த குரோகுடா சிவாலென்சிசு என்று அழைக்கப்படும் மற்றொரு சிற்றினம் ஒரு தெளிவற்றுக் காணப்பட்டது. இது புள்ளி கழுதைப்புலியின் ஒத்த பெயரிலிருந்து ஒரு மூதாதையர் கருதுகிறது.

மேற்கோள்கள் 

பாலூட்டிப் பேரினங்கள்
கெர்பெசுடாய்டியா

கெர்பெசுடாய்டியா (Herpestoidea) என்பது கீரி, மலகாசி ஊனுண்ணி, கழுதைப்புலி அடங்கிய மாமிசம் உண்ணும் பாலூட்டி விலங்குகளின் ஒரு மீப்பெருங் குடும்பமாகும்.

கெர்பெசுடாய்டியாவில் கழுதைப்புலிகளைத் தவிரப் பிற உயிரினங்கள் உருளை வடிவில் நீளமான உடலைக் கொண்டுள்ளன. இவை இரையைப் பிடிக்க வளைகளுக்குள் செல்ல ஏற்றவகையில் அமைந்துள்ளன.  கெர்பெசுடாய்டியா பெலிபார்மியா விலங்குகள் தங்களைவிடப் பெரிய விலங்குகளை வேட்டையாடுவதில் நிபுணத்துவம் பெற்றவை.

இவை ஐரோவாசியா, ஆப்பிரிக்கா மற்றும் மடகாசுகர் தீவு முழுவதும் வாழ்கின்றன.

வகைப்பாடு 

 மீப்பெரும் குடும்பம்: கெர்பெசுடாய்டியா
 குடும்பம்: யூபிலெரிடே (மலகாசி மாமிசம் உண்ணும் விலங்குகள்) 
 குடும்பம்: கெர்பெசிடிடே (கீரி) 
 குடும்பம்: கையனிடே (கழுதைப்புலி மற்றும் ஆரட்ஓநாய்) 
 குடும்பம் † லோபோசைனிடே
 குடும்பம் † பெர்க்ரோகுடிடே

தொகுதி வரலாற்று 
கெர்பெசுடாய்டியாவின் தொகுதிப் பிறப்பு உறவுகள் பின்வரும் கிளை வரைபடத்தில் காட்டப்பட்டுள்ளன.

மேற்கோள்கள் 
 

பாலூட்டிக் குடும்பங்கள்
பெட்ரா ஜெயா மக்களவைத் தொகுதி

பெட்ரா ஜெயா மக்களவைத் தொகுதி (மலாய்: Kawasan Persekutuan Petra Jaya; ஆங்கிலம்: Petra Jaya Federal Constituency; சீனம்: 柏特拉再也国会议席) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மக்களவைத் தொகுதி (P194) ஆகும்.

பெட்ரா ஜெயா மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து பெட்ரா ஜெயா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கூச்சிங் மாவட்டம்

கூச்சிங் மாவட்டம் என்பது மலேசியா, சரவாக், கூச்சிங் பிரிவில் உள்ள ஒரு மாவட்டம். இந்த மாவட்டத்தின் நிர்வாகத் தலைமையிடம் கூச்சிங் மாநகரம் ஆகும். 

இந்த மாவட்டம் கூச்சிங் பெருநகரம் (Kuching Proper) என்றும்; படவான் (Padawan) என்றும் இரண்டு துணை மாவட்டங்களாகப் பிரிக்கப்பட்டுள்ளது.

ஜேம்சு புரூக்

1827-ஆம் ஆண்டில் புரூணை பேரரசின் நிர்வாகத்தின் போது, சரவாக்கின் மூன்றாவது தலைநகராக கூச்சிங் இருந்தது. 1841-ஆம் ஆண்டில், கூச்சிங்கில் நடந்த ஒரு கிளர்ச்சியை அடக்குவதற்கு உதவிய ஜேம்சு புரூக்கிற்கு கூச்சிங் பகுதியின் ஒரு சிறு பகுதி அன்பளிப்பாக வழங்கப்பட்டது. கூச்சிங் நகரம் படிப்படியாக வளர்ச்சி கண்டது.

அதற்குப் பின்னர் கூச்சிங், சரவாக் இராச்சியத்தின் தலைநகரானது. 1946-ஆம் ஆண்டில் சரவாக்கின் கடைசி ஆளுநராக இருந்த சர் சார்லஸ் வைனர் புரூக் (Sir Charles Vyner Brooke) என்பவர் சரவாக் மாநிலத்தை பிரித்தானிய அரசாங்கத்திற்கு ஒரு காலனிப் பகுதியாக (British Crown Colony) விட்டுக்கொடுத்தார்.

பெட்ரா ஜெயா மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 புரூணை சுல்தானகம் 
 கூச்சிங் பிரிவு 
 மலேசியப் பொதுத் தேர்தல், 1990
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
சரவாக் மக்கள் உணர்வுக் கட்சி

சரவாக் மக்கள் உணர்வுக் கட்சி (ஆங்கிலம்: Sarawak People's Conscious Party; மலாய்: Parti Sedar Rakyat Sarawak) (SEDAR) என்பது மலேசியாவின் சரவாக் மாநிலத்தில் உள்ள ஓர் அரசியல் கட்சியாகும். 2019-இல் அதிகாரப்பூர்வமாகப் பதிவு செய்யப்பட்ட இந்தக் கட்சியின் தலைமையகம் சரவாக் கூச்சிங் மாநகரத்தில் உள்ளது.

இந்தக் கட்சி சரவாக் மாநிலத்தின் அடிப்படைக் கட்டமைப்பு; மேம்பாட்டு விவகாரங்கள்; மாநிலக் கல்வி முறை ஆகியவற்றில் அதிக கவனம் செலுத்துகிறது. இந்த உள்ளூர் அரசியல் கட்சி சூன் 2018-இல் டத்தோ ஒசுமான் அப்துல்லா என்பவரால் நிறுவப்பட்டது.

பொது

இந்த அரசியல் கட்சி 28 மே 2019 அன்று, மலேசிய சங்கங்களின் பதிவாளர் (Malaysian Registrar of Societies) மூலம் பதிவு செய்ய அனுமதிக்கப்பட்டது. செப்டம்பர் 13, 2023 அன்று, இந்தக் கட்சி தேசிய அரசியல் கட்சியாக அறிவித்தது..

கொள்கை
 சரவாக் பூமிபுத்ரா மக்களின் முழு உரிமைகள் மற்றும் சலுகைகளைப் பாதுகாப்பது
 சரவாக் மக்களின் சமூகப் பொருளாதார வளர்ச்சியின் மறுவாழ்வைச் செயல்படுத்துவது
 சரவாக் பொருளாதாரச் சந்தை, வங்கி நிறுவனங்கள் மற்றும் நிதி முதலீடுகளை நிலையான முறையில் உருவாக்குவது
 ஒரு நியாயமான அரசியல் கலாசாரத்தை உணரச் செய்தல்
 நிலையான, நேர்மையான, நம்பகமான, உறுதியான புதிய சரவாக் அரசாங்கத்தை உருவாக்குவது
 சரவாக்கின் நிர்வாகம் மற்றும் அரசாங்கச் சுயாட்சியை மீட்டமைத்தல்
 பண அரசியலையும் ஊழல் கலாசாரத்தையும் முற்றிலுமாக ஒழிப்பது

தேர்தல் முடிவுகள் 

இந்த அரசியல் கட்சி முதல் முறையாக 2021-ஆம் ஆண்டு சரவாக் மாநில தேர்தலில் பங்கேற்றது. தேர்தலில் போட்டியிட்ட 5  வேட்பாளர்களும் தோல்வியுற்றனர்; தங்களின் வைப்புத் தொகையையும் இழந்தனர்.

மேலும் காண்க

 மலேசிய தேர்தல் ஆணையம்
 சரவாக் மாநில சட்டமன்றம்
 மலேசிய அரசியல் கட்சிகள்

மேற்கோள்கள்

வெளி இணைப்புகள்

மலேசிய அரசியல் கட்சிகள்
சரவாக்கில் அரசியல்
விஞ்ஞான ரத்னா விருது

விஞ்ஞான ரத்னா விருது (Vigyan Ratna Award) என்பது அறிவியல், தொழில்நுட்பம் மற்றும் கண்டுபிடிப்புகளில் சாதனைகள் செய்ததற்காக ஒரு தனிநபருக்கு இந்திய அரசு வழங்கும் மிக உயர்ந்த விருது ஆகும். இது நோபல் பரிசுக்குச் சமமான இந்திய விருது என்று கூறப்படுகிறது. இந்த விருது, மற்ற மூன்று விருதுகளுடன், அதாவது, விஞ்ஞான் சிறீ, விஞ்ஞான யுவ-எசு. எசு. பி மற்றும் விஞ்ஞான குழு ஆகிய விருதுகளுடன் 2023ஆம் ஆண்டில் இந்திய அரசின் இராட்டிரிய விஞ்ஞான புரசுகார் திட்டத்தின் கீழ் ஒரு தொகுப்பாக நிறுவப்பட்டு 2024ஆம் ஆண்டில் முதல் முறையாக வழங்கப்பட்டன.

இராட்டிரிய விஞ்ஞான புரசுகார் திட்டத்தின் நோக்கம், இந்தியர்கள் அல்லது இந்திய வம்சாவளியைச் சேர்ந்த நபர்கள் தனித்தனியாகவோ அல்லது அறிவியல், தொழில்நுட்பம் மற்றும் கண்டுபிடிப்புகளின் பல்வேறு துறைகளில் குழுக்களாகவோ செய்த சிறந்த மற்றும் ஊக்கமளிக்கும் பங்களிப்புகளை அங்கீகரிப்பதாகும். அறிவியல் மற்றும் தொழில்நுட்பத் துறையில் வாழ்நாள் சாதனை மற்றும் பங்களிப்புகளை அங்கீகரிப்பதற்காக விஞ்ஞான ரத்னா விருது வழங்கப்படுகிறது. ஒவ்வொரு ஆண்டும் அதிகபட்சமாக மூன்று நபர்கள் விஞ்ஞாயன ரத்னா விருதைப் பெறுவதற்காகத் தேர்ந்தெடுக்கப்படுகிறார்கள். மேலும் ஒவ்வொரு ஆண்டும் ஆகத்து 23ஆம் தேதியன்று வரும் தேசிய விண்வெளி நாளன்று இந்த விருதுகள் வழங்கப்படும். 

மூன்று நபர்களுக்கு விஞ்ஞான ரத்னா விருது வழங்க இந்தத் திட்டம் திட்டமிட்டிருந்தாலும், தொடக்க ஆண்டில், பெங்களூருவில் உள்ள இந்திய அறிவியல் கழகத்தின் பேராசிரியர் கோவிந்தராஜன் பத்மநாபன் என்ற ஒரே நபருக்கு மட்டுமே இந்த விருது வழங்கப்பட்டது. உயிரியல் அறிவியலில் குறிப்பிடத்தக்க மற்றும் ஊக்கமளிக்கும் பங்களிப்புகளுக்காக இவர் இந்த விருதுக்குத் தேர்ந்தெடுக்கப்பட்டார்.

விருது பெற்றோர் பட்டியல்

மேற்கோள்கள் 

இந்திய அறிவியல், பயனறிவியல்சார் பரிசுகள்
புதிய உலக நோய்க்குறி

புதிய உலக நோய்க்குறி (New World syndrome) என்பது வெற்றுணவு உட்கொள்வதன் மூலமும், ஒரே இடத்தில் அமர்ந்து வேலை மேற்கொள்ளும் வாழ்க்கை முறையால் ஏற்படும் தொற்றா நோய்களின் தொகுப்பாகும். குறிப்பாக இது அமெரிக்கா, ஓசியானியா மற்றும் சர்க்கம்போலார் முதற்குடி மக்களிடம் பொதுவாகக் காணப்படுவதாகும். இது உடற் பருமன், இதய நோய், நீரிழிவு நோய், உயர் இரத்த அழுத்தம் மற்றும் குறுகிய ஆயுட்காலம் ஆகியவற்றால் வகைப்படுத்தப்படுகிறது.

காரணங்கள் 
புதிய உலக நோய்க்குறி ஒரு பாரம்பரிய உணவு மற்றும் உடற்பயிற்சி மேற்கத்திய உணவு மற்றும் உட்கார்ந்த வாழ்க்கை முறைக்கான மாற்றத்துடன் இணைக்கப்பட்டுள்ளது. முதற்குடி மக்களின் பாரம்பரியத் தொழில்களான மீன்பிடித்தல், விவசாயம், வேட்டையாடுதல் ஆகியவற்றில் உள்ள செயல்பாடுகள் நிலையாக அமர்ந்து செய்யும் நவீன அலுவலக வேலைகளில் இல்லை. மேலும் போக்குவரத்தின் நவீன அறிமுகம் மற்றும் பயன்பாடு காரணமாக உடல் உழைப்பின் அளவு குறைதல். இதற்கிடையில், கொழுப்பு, உப்பு, சர்க்கரை மற்றும் சுத்திகரிக்கப்பட்ட மாவுச்சத்து நிறைந்த மேற்கத்திய உணவுகள் பெருமளவில் பிற நாடுகளால் இறக்குமதி செய்யப்பட்டுப் பயன்படுத்தப்படுதல். உணவில் மாவுச்சத்து பொருட்களின் அளவு அதிகரித்தல்.

நோய் கண்டறிதல் 
நோயறிதலுக்குக் குறிப்பிட்ட அளவுகோல்கள் தேவையில்லை. உடல் பருமனைத் தொடர்ந்து குருதிக் கொழுப்பு மிகை, உயர் இரத்த அழுத்தம் மற்றும் இதய நோய்கள் போன்ற சிக்கல்கள் ஏற்படுகின்றன.

மேற்கோள்கள்

வெளி இணைப்புகள் 

 
 
 
சமூகப் பிரச்சனைகள்
நவீனத்துவம்
இலங்கைத் துடுப்பாட்ட அணியின் இங்கிலாந்து சுற்றுப்பயணம், 2024

இலங்கைத் துடுப்பாட்ட அணி இங்கிலாந்தில் 2024 ஆகத்து, செப்டம்பர் மாதங்களில் மூன்று தேர்வுப் போட்டிகளில் இங்கிலாந்து துடுப்பாட்ட அணிக்கு எதிராக விளையாடியது. தேர்வுத் துடுப்பாட்ட தொடர் 2023–2025 ஐசிசி உலகத் தேர்வுத் துடுப்பாட்ட வாகையின் ஒரு பகுதியாக இருந்தது. 2023 சூலை 4 இல், இங்கிலாந்துத் துடுப்பட்ட வாரியம் இத்தேர்வுத் தொடரை உறுதிப்படுத்தியது.

அணிகள்

தேர்வுத் தொடர்

1-ஆவது தேர்வு

2-ஆவது தேர்வு

3-ஆவது தேர்வு

மேற்கோள்கள்

வெளி இணைப்புகள்
 Series home at ESPNcricinfo

2024இல் துடுப்பாட்டம்
2024
இலங்கையில் துடுப்பாட்டம்
பன்னாட்டுத் துடுப்பாட்ட சுற்றுப் பயணங்கள்
டெட்ராபியூட்டைலமோனியம் முப்புரோமைடு

டெட்ராபியூட்டைலமோனியம் முப்புரோமைடு (Tetrabutylammonium tribromide) என்பது C16H36Br3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். [N(C4H9)4]Br3 என்ற அமைப்பு வாய்பாட்டாலும் இதை அடையாளப்படுத்தலாம். வெளிர் ஆரஞ்சு நிறத்தில்  ஒரு திண்மமாகக் காணப்படுகிறது. கொழுப்பை கரைக்கும் செட்ராபியூட்டைலமோனியம் நேர்மின் அயனியும் நேரியல்  முப்புரோமைடு எதிர்மின் அயனியும் சேர்ந்து இச்சேர்மம் உருவாகிறது.  டெட்ராபியூட்டைலமோனியம் முப்புரோமைடு உப்பு சில சமயங்களில் கரிமத் தொகுப்பு வினைகளில் பயன்படுத்தப்படும் வினையாக்கியாகப் பயன்படுத்தப்படுகிறது.

தயாரிப்பு 
திண்மநிலை டெட்ராபியூட்டைலமோனியம் புரோமைடுடன் புரோமின் ஆவியைச் சேர்த்து வினைபுரியச் செய்தால் டெட்ராபியூட்டைலமோனியம் முப்புரோமைடு உருவாகிறது. 

[N(C4H9)4]Br + Br2 → [N(C4H9)4]Br3

புரோமினுக்குப் பதிலாக, டெட்ரா-என்-பியூட்டைலமோனியம் புரோமைடு வனேடியம்  பெண்டாக்சைடு மற்றும் நீரிய ஐதரசன் பெராக்சைடு அல்லது இதற்கு மாற்றாக சீரிக்கு அம்மோனியம் நைட்ரேட்டு போன்றவற்றுடனும் இது வினைபுரிகிறது.

மேலும் காண்க
டெட்ராபியூட்டைலமோனியம் மூவயோடைடு

மேற்கோள்கள்

பாலி ஆலைடுகள்
கரிம வேதியியல் வினையாக்கிகள்
டெட்ராபியூட்டைலமோனியம் உப்புகள்
ராஜ்காட் கோட்டை

ராஜ்காட் கோட்டை (ராஜ்காட் என்றால் ஆளும் கோட்டை என்று பொருள்) என்பது இந்தியாவின் மகாராட்டிராவின் புனே மாவட்டத்தில் அமைந்துள்ள ஒரு மலைப்பகுதி கோட்டை ஆகும். முன்பு முரும்பதேவ் என்று அழைக்கப்பட்ட இந்தக் கோட்டை, சத்ரபதி சிவாஜி ஆட்சியின் கீழ் கிட்டத்தட்ட 26 ஆண்டுகள் மராட்டியப் பேரரசின் முதல் தலைநகராக இருந்தது. இதன் பிறகு தலைநகரம் ராய்காட் கோட்டைக்கு மாற்றப்பட்டது. அருகிலுள்ள தோர்னா என்ற கோட்டையிலிருந்து கண்டுபிடிக்கப்பட்ட புதையல்கள் ராஜ்காட் கோட்டையை முழுமையாகக் கட்டவும் பலப்படுத்தவும் பயன்படுத்தப்பட்டன.

ராஜ்காட் கோட்டை புனேவின் தென்மேற்கில் சுமார் 60  கிமீ (37 மைல்) தொலைவிலும், சகயாதிரி மலைத்தொடரில் நசுராபூருக்கு மேற்கே சுமார் 15  கிமீ (9.3 மைல்) தொலைவில் அமைந்துள்ளது. இந்தக் கோட்டை கடல் மட்டத்திலிருந்து  மீ (4,514 ) உயரத்தில் அமைந்துள்ளது. கோட்டையின் அடிவாரத்தின் விட்டம் சுமார் கி.மீ.  (25 மைல்) ஆகும். இதனால் இதை எதிரிகளால் முற்றுகையிடுவது கடினமாக இருந்தது. இது இதன் மூலோபாய மதிப்பை அதிகரித்தது. கோட்டையின் இடிபாடுகளில் அரண்மனைகள், நீர்த் தொட்டி மற்றும் குகைகள் உள்ளன. இந்தக் கோட்டை முரும்பதேவி தோங்கர் (முரும்பா தேவியின் மலை) என்ற மலையில் கட்டப்பட்டது. இந்தக் கோட்டையில் சத்ரபதி சிவாஜி அதிக நாட்கள் தங்கியிருந்ததாக ராஜ்காட் பெருமை கொள்கிறது.

வரலாறு 
சத்ரபதி சிவாஜி மகன் முதலாம் இராஜாராம் பிறப்பு, சிவாஜி மனைவி சாய்பாய் இறப்பு, ஆக்ரா சிவாஜி திரும்பியது, பலே கில்லாவின் மகாதர்வாஜா சுவர்களில் அப்சல் கானின் தலையை அடக்கம் செய்தல், சிவாஜிக்கு சோனோபந்த் தபீர் கூறிய கடுமையான வார்த்தைகள் உள்ளிட்ட பல குறிப்பிடத்தக்க வரலாற்று நிகழ்வுகளுக்கு இந்தக் கோட்டை சாட்சியாக இருந்து வருகிறது.

1665-இல் முகலாயப் படைகளின் தலைவரான முதலாம் முகலாய ஜெய் சிங்குடன் புரந்தர் ஒப்பந்தத்தில் கையெழுத்திட்டபோது சிவாஜி வைத்திருந்த 12 கோட்டைகளில் ராஜ்காட் கோட்டையும் ஒன்றாகும். இந்த ஒப்பந்தத்தின் கீழ், 23 கோட்டைகள் முகலாயர்களிடம் ஒப்படைக்கப்பட்டன.

காலவரிசை நிகழ்வுகளின் பட்டியல்

சுற்றுலா 
ராஜ்காட் கோட்டை ஒரு குறிப்பிடத்தக்க சுற்றுலாத் தலமாகும். குறிப்பாக பருவமழை காலத்தில் இது மிகவும் விரும்பப்படும் சுற்றுலாத் தளமாக உள்ளது. இந்தக் கோட்டை மிகப் பெரியது என்றும் ஒரே நாளில் இதைக் கண்டுகளிக்க முடியாது என்றும் கருதி பார்வையாளர்கள் கோட்டையில் இரவு தங்க விரும்புகிறார்கள். கோட்டையில் உள்ள பத்மாவதி கோவிலில் சுமார் 50 பேர் தங்கலாம். இங்குள்ள நீர் நிலைகள் ஆண்டு முழுவதும் நன்னீரை தேவையினைப் பூர்த்திச் செய்கின்றன. ராஜ்காட் அடிவாரத்தைச் சேர்ந்த கிராமவாசிகள் உள்ளூர் பழங்கால பொருட்களை சுற்றுலாப் பயணிகளுக்கு விற்று வருவாய் ஈட்டுகிறார்கள்.

படம்

மேலும் காண்க 

 இந்தியாவில் உள்ள கோட்டைகளின் பட்டியல்

மேற்கோள்கள்

வெளி இணைப்புகள் 
 வியப்பூட்டும் மஹாராஷ்டிரா
 மராத்தியில் ராஜ்காட் கோட்டை தகவல்
 புனே டிரெக்கர்ஸ்

Coordinates on Wikidata
மகாராட்டிர கோட்டைகள்
மலேசிய உயர்க் கல்வி அமைச்சர்

மலேசிய உயர்க் கல்வி அமைச்சர் (ஆங்கிலம்: Minister of Higher Education of Malaysia; மலாய்: Menteri Pendidikan Tinggi  Malaysia) என்பவர் மலேசிய அரசாங்கத்தின் உயர்க் கல்வி அமைச்சின் தலைமைப் பொறுப்பில் உள்ள அமைச்சர் ஆவார். 

மலேசிய உயர்க் கல்வி அமைச்சர் நிர்வகிக்கும் மலேசிய உயர்க் கல்வி அமைச்சு என்பது மலேசியாவின் உயர்க் கல்வித் துறையை நிர்வகிக்கும் மலேசிய அரசாங்க அமைச்சுகளில் ஒன்றாகும். இந்த அமைச்சின் தலைமையகம் புத்ராஜெயா மத்திய அரசாங்க நிர்வாக மையத்தில் (Federal Government Administrative Centre) உள்ளது.

உயர்க்கல்வி (Higher Education), பல்தொழில் பயிற்சிப்பள்ளி (Polytechnic), சமூகக் கல்லூரி (Community College), மாணவர்கள் கடன் (Students Loan), தரநிர்ணய மதிப்பளித்தல் (Accreditation), தன்னார்வ மாணவர்கள் (Students Volunteer) ஆகியவற்றிற்கு இந்த அமைச்சு பொறுப்பு வகிக்கிறது.

பொறுப்பு துறைகள்

 கல்வி முறை (Education System)
 பாடநூல்கள் (Textbooks)
 மொழிக் கொள்கை (Language Policy)
 மொழிப் பெயர்ப்பு (Translation)
 உயர்க்கல்வி (Higher Education)
 பல்தொழில் பயிற்சிப்பள்ளி (Polytechnic)
 சமூகக் கல்லூரி (Community College)
 மாணவர்கள் கடன் (Students Loan)
 தரநிர்ணய மதிப்பளித்தல் (Accreditation)
 தன்னார்வ மாணவர்கள் (Students Volunteer)

அமைப்பு 

 உயர் கல்வி அமைச்சர்
 உயர்கல்வி துணை அமைச்சர்
 பொது செயலாளர்
 பொதுச்செயலாளரின் அதிகாரத்தின் கீழ்
 துணைப் பொதுச் செயலாளர் (வளர்ச்சி)   
 துணைப் பொதுச் செயலாளர் (மேலாண்மை)

துறைகள்

 உயர்கல்வித் துறை
 (Department of Higher Education)
 (Jabatan Pendidikan Tinggi) (JPT)
 (Director General: Dr. Siti Hamisah Binti Tapsir)
 பல்தொழில் பயிற்சிப்பள்ளி துறை
 (Department of Polytechnic Education)
 (Jabatan Pengajian Politeknik) (JPP)
 (Director General: Datuk Hj Mohlis Bin Jaafar)
 சமூகக் கல்லூரி துறை 
 (Department of Community Colleges)
 (Jabatan Pengajian Kolej Komuniti) (JPKK)
 (Director General: Asc. Prof. Kamarudin Kasim)
 மலேசியர் தகுதிகள் நிறுவனம்
 (Malaysian Qualifications Agency) (MQA)
 (Agensi Kelayakan Malaysia)
 தேசிய உயர் கல்வி நிதி நிறுவனம்
 (National Higher Education Fund Corporation)
 (Perbadanan Tabung Pendidikan Tinggi Nasional) (PTPTN)
 துங்கு அப்துல் ரகுமான் அறக்கட்டளை
 (Tunku Abdul Rahman Foundation)
 (Yayasan Tunku Abdul Rahman)
 மாணவர் தன்னார்வ அறக்கட்டளை
 (Student Volunteers Foundation)
 (Yayasan Sukarelawan Siswa) (YSS)
 பொது பல்கலைக்கழகங்கள்
 (Public Universities)
 (Universiti Awam)

அமைச்சர்களின் பட்டியல்

உயர்க் கல்வி அமைச்சர்கள்
மலேசிய உயர்க் கல்வி அமைச்சர்களாகப் பின்வரும் நபர்கள் பணியாற்றி உள்ளனர். 
அரசியல் கட்சிகள்:

மேலும் காண்க
 மலேசிய உயர்க் கல்வி அமைச்சு

மேற்கோள்கள்

வெளி இணைப்புகள்

மலேசிய அமைச்சர்கள்
கந்தார் கோட்டை

கந்தார் கோட்டை (Kandhar Fort) அல்லது கந்தார் கில்லா என்பது இந்தியாவின் மகாராட்டிரா மாநிலத்தில் உள்ள நாந்தேட் மாவட்டத்தில் உள்ள கந்தாரில் அமைந்துள்ள ஒரு கோட்டை ஆகும். இதன் கட்டுமானம் மால்கேட்டின் ராட்டிரகூட மன்னர் மூன்றாம் கிருஷ்ணரால் நிகழ்ந்தது. கந்தார் கோட்டை நாந்தேட் பேருந்து நிலையத்திலிருந்து 40 கிமீ தொலைவில் அமைந்துள்ளது. 6 மற்றும் 10 ஆம் நூற்றாண்டுகளுக்கு இடையில் தக்காணத்தை ஆண்ட சக்திவாய்ந்த ராட்டிரகூட வம்சத்தின் இடமாக இருந்த கந்தர் கோட்டை, 24 ஏக்கர் பரப்பளவில் பரவி, நடுவில் மான்யாடு ஆற்றங்கரையில் அமைந்துள்ளது.

மேற்கோள்கள்

வெளி இணைப்புகள் 
 
மகாராட்டிர கோட்டைகள்
தியோரியா மக்களவைத் தொகுதி

தியோரியா மக்களவைத் தொகுதி (Deoria Lok Sabha constituency) என்பது வட இந்திய மாநிலமான உத்தரப்பிரதேசத்தில் உள்ள 80 மக்களவைத் தொகுதிகளில் ஒன்றாகும்.

சட்டமன்றத் தொகுதிகள் 
தற்போது, தியோரியா மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

நாடாளுமன்ற உறுப்பினர்கள்

தேர்தல் முடிவுகள்

2024

மேலும் காண்க 

 தியோரியா மாவட்டம்
 மக்களவை தொகுதிகளின் பட்டியல்

மேற்கோள்கள் 

 2019 லோக்சபா தேர்தல் முடிவுகள்

உத்தரப் பிரதேச மக்களவைத் தொகுதிகள்
சி. லட்சுமி ராச்சியம்

லட்சுமிராச்சியம் என சுருக்கமாக அழைக்கபடும் சி. லட்சுமி ராச்சியம்  (C. Lakshmi Rajyam, 1922-1987) என்பவர் 1930 கள் முதல் 1970 கள் வரை தெலுங்கு, தமிழ்  திரைப்பட, நாடக நடிகையாக இருந்தவராவார். இவர் ஒரு திரைப்பட தயாரிப்பாளருமாவார்.

லட்சுமிராச்சியம் தற்போதைய ஆந்திரப் பிரதேசத்திலுள்ள ஔகுவை பூர்வீகமாக கொண்டவர். சிறுவயதிலேயே மாமா நரசிம்மத்திடம் இசையும், சாலூரி ராஜேஸ்வர ராவிடம் ஹரிகதா காலட்சேபமும்  கற்றார். தன் மாமா வெங்கட ராமையாவுடன் சேர்ந்து புவ்வுலா சூரி பாபுவின் நாடக நிறுவனத்தில்  சேர்ந்தார். துலாபாரம் நாடகத்தில் நளினியாகவும், சிந்தாமணி நாடகத்தில் சித்ராவாகவும் நடித்து புகழ் பெற்றார். இவரது சமகாலத்தவர்களாக புலிபட்டி வெங்கடேஸ்வர்லு, புவ்வுலா ராமதிலகம் ஆகியோர் இருந்தனர்.

இவர் ஸ்ரீ கிருஷ்ணா லீலாலு (1934) திரைப்படத்தில் குழந்தை நட்சத்திரமாக தனது திரைப்பட வாழ்க்கையைத் தொடங்கினார், பின்னர் தெலுங்கு மொழியின் 35 படங்களில் நடித்தார்.  குடவள்ளி ராமபிரம்மம் இயக்கிய இல்லாலு (1940) படத்தில் இரண்டாவது கதாநாயகியாக நடித்ததன் மூலம் பிரபலமான நடிகையானார்.

அவர் கே. ஸ்ரீதர் ராவை மணந்து 1951 இல் ராஜ்யம் பிக்சர்சை நிறுவினார். அவர்கள் தாசி (1952), கிருஷ்ண லீலாலு (1959), ஹரிச்சந்திரா (1960), நர்த்தனசாலா (1963), சகுந்தலா (1966), கோவுல கோபண்ணா (1968), ரங்கேலி ராஜா (1971) உட்பட சுமார் 11 படங்களைத் தயாரித்தனர்.

திரைப்படவியல்

தமிழ் படங்கள் 

 வேலைக்காரி மகள் (1953) (நடிகையும், தயாரிப்பாளரும்)
 மரகதம் (1959)
 கொங்கு நாட்டு தங்கம் (1961)
 கானல் நீர் (1961)
 இருவர் உள்ளம் (1963)

மேற்கோள்கள்

வெளி இணைப்புகள் 
 
 
 Photograph of Lakshmirajyam with Indian Prime Minister.
 C. Lakshmi Rajyam vs Commissioner Of Income-Tax, ... on 21 March, 1960

தெலுங்கு நடிகைகள்
கர்நூல் மாவட்ட நபர்கள்
இந்தியப் பெண் திரைப்படத் தயாரிப்பாளர்கள்
தெலுங்குத் திரைப்பட நடிகைகள்
20 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
20 ஆம் நூற்றாண்டின் இந்திய நடிகைகள்
1987 இறப்புகள்
1922 பிறப்புகள்
சாசாங்க் மணி திரிபாதி

சாசாங்க் மணி திரிபாதி (Shashank Mani Tripathi)(பிறப்பு சூலை 25,1969) என்பவர் இந்திய அரசியல்வாதியும், இந்திய நாடாளுமன்றத்தின் 18ஆவது மக்களவை பாரதிய ஜனதா கட்சி நாடாளுமன்ற உறுப்பினரும் ஆவார். இவர் உத்தரப் பிரதேச மாநிலத்தில் உள்ள தியோரியா மக்களவைத் தொகுதியிலிருந்து தேர்ந்தெடுக்கப்பட்டார். இவர் ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார்.  இவர் முன்னாள் தியோரியா மக்களவைத் தொகுதி உறுப்பினர் பிரகாசு மணி திரிபாதியின் மகன் ஆவார்.

இளமையும் கல்வியும் 
சாசாங்கின் கல்வி பயணம் கோல்வின் வட்டத்தில் உள்ள கல்லூரியில் (இலக்னோ) தொடங்கியது. இங்கு அவர் விளையாட்டு மற்றும் தடகளத்தில் ஜஹாங்கீராபாத் தங்கப் பதக்கத்தை வென்றார். இவரது அசாதாரணமான திறமை காரணமாக இவர் மதிப்புமிக்க தில்லி இந்தியத் தொழில்நுட்பக் கழகத்தில் சேர்ந்தார். இங்கு இவர் விளையாட்டு செயல்பாட்டு வாரியங்களின் துணை பொதுச் செயலாளராக இருந்தார். இவரது தலைமையின் கீழ், இந்தியத் தொழில்நுட்பக் கழகம், தில்லி, தொழில்நுட்பக் கழகங்களுக்கு இடையேயான வருடாந்திர விளையாட்டுப் போட்டியில் தொடக்க வெற்றியைப் பெற்று வரலாற்றில் தனது பெயரைப் பதிவு செய்தது.

தொழில் 
சாசாங்க் மணி ஜாக்ரிதி யாத்திரை மற்றும் ஜாக்ரிதி வணிக நடுவம்-பூர்வாஞ்சல் (ஜே. இ. சி. பி.) ஆகியவற்றின் நிறுவனர் ஆவார். இவர் 2024ஆம் ஆண்டு நடைபெற்ற இந்தியப் பொதுத் தேர்தலில் தியோரியா மக்களவைத் தொகுதியில் பாஜக வேட்பாளராகப் போட்டியிட்டு வெற்றிபெற்றார்.

மேற்கோள்கள்

வெளி இணைப்புகள் 
 

18ஆவது மக்களவை உறுப்பினர்கள்
வாழும் நபர்கள்
1969 பிறப்புகள்
பாரதிய ஜனதா கட்சி அரசியல்வாதிகள்
அம்பேத்கர் நகர் மக்களவைத் தொகுதி

அம்பேத்கர் நகர் மக்களவைத் தொகுதி (Ambedkar Nagar Lok Sabha constituency) என்பது இந்திய மாநிலமான உத்தரப் பிரதேசத்தில் உள்ள 80 மக்களவைத் தொகுதிகளில் ஒன்றாகும். 1996ஆம் ஆண்டு ஏப்ரல்-மே மாதங்களில் 11ஆவது மக்களவையின் போது இந்த மக்களவைத் தொகுதி உருவாக்கப்பட்டது. செப்டம்பர் 29,1995 அன்று பி. ஆர். அம்பேத்கரின் நினைவாக பைசாபாத் மாவட்டம் (இப்போது அயோத்தி) அம்பேத்கர் நகர் மாவட்டம் எனப் பிரிக்கப்பட்டது.

சட்டமன்றப் பிரிவுகள் 
தற்போது, அம்பேத்கர் நகர் மக்களவைத் தொகுதியில் ஐந்து சட்டமன்றத் தொகுதிகள்உள்ளன. இவை

கட்டேகேரி, தண்டா, ஜலால்பூர் மற்றும் அக்பர்பூர் சட்டமன்றத் தொகுதிகள் முன்பு அக்பர்பூர் மக்களவைத் தொகுதியில் இருந்தன.

நாடாளுமன்ற உறுப்பினர்கள்

அக்பர்பூர் (ப.இ.) மக்களவைத் தொகுதி

அம்பேத்கர் நகர் மக்களவைத் தொகுதி 

^ இடைத்தேர்தல்

தேர்தல் முடிவுகள்

2024 பொதுத் தேர்தல்

மேலும் காண்க 

 அம்பேத்கர் நகர் மாவட்டம்
 மக்களவை தொகுதிகளின் பட்டியல்

வெளி இணைப்புகள் 

 அம்பேத்கர் நகர் லோக்சபா தொகுதி தேர்தல் 2019 முடிவுகள்
 2009-2014 அம்பேத்கர் நகர் மக்களவைத் தேர்தல் முடிவுகள்

மேற்கோள்கள் 

அம்பேத்கர் நகர் மாவட்டம்
உத்தரப் பிரதேச மக்களவைத் தொகுதிகள்
கால்டெரைட்டு

கால்டெரைட்டு (Calderite) என்பது (Mn2+, Ca)3(Fe3+, Al)2(SiO4)3 என்ற மூலக்கூற்று வாய்பாட்டால் விவரிக்கப்படும் கோமேதகம் குழுவைச் சேர்ந்த ஒரு கனிமமாகும். பன்னாட்டு கனிமவியல் சங்கம் Cdr என்ற குறியீட்டால் அடையாளப்படுத்துகிறது.  

கால்டெரைட்டு அடர் சிவப்பு கலந்த பழுப்பு நிறத்தில் இருந்து அடர் மஞ்சள் நிறம் வரையிலான நிறங்களில் இருக்கும். பொதுவாக சிறுமணிகளின் திரட்சியாகக் காணப்படும். 

இந்தியாவின் புவியியல் துறையில் பணியாற்றிய புவியியலாளர் இயேம்சு  கால்டரின் பெயரால் கனிமத்திற்கு இப்பெயரிடப்பட்டது. இந்த பெயர் முதன்முதலில் பீகார் மாநிலத்தின் அசாரிபாக்கு மாவட்டத்தின் கட்கம்சாண்டி கிராமத்தில் காணப்பட்ட மாங்கனீசு படிவுகளில் உள்ள ஒரு பாறைக்கு பயன்படுத்தப்பட்டது. இதே பாறை இந்தியாவின் மத்தியப் பிரதேசத்தில் உள்ள நேத்ரா, பாலகாட்டு மாவட்டத்திலும் காணப்பட்டது. பின்னர் இப்பெயர் முக்கிய கனிமத்திற்கு மாற்றப்பட்டது. 1909 ஆம் ஆண்டில், நமீபியாவின் ஓட்சோசோண்ட்சூபா பிராந்தியத்தில் உள்ள ஓட்சோசோண்டுவிலிருந்து வந்த கனிமமாக இது விவரிக்கப்பட்டது.

மேற்கோள்கள்

மேலும் வாசிக்க 

மாங்கனீசு(II) கனிமங்கள்
இரும்பு(III) கனிமங்கள்
கால்சியம் கனிமங்கள்
அலுமினியம் கனிமங்கள்
கனசதுரக் கனிமங்கள்
சிலிக்கேட்டு கனிமங்கள்
பண்டார் கூச்சிங் மக்களவைத் தொகுதி

பண்டார் கூச்சிங் மக்களவைத் தொகுதி (மலாய்: Kawasan Persekutuan Bandar Kuching; ஆங்கிலம்: Bandar Kuching Federal Constituency; சீனம்: 古晋镇联邦选区) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மக்களவைத் தொகுதி (P195) ஆகும்.

பண்டார் கூச்சிங் மக்களவைத் தொகுதி 1968-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1969-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து பண்டார் கூச்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கூச்சிங் பிரிவு

கூச்சிங் பிரிவு என்பது மலேசியா, சரவாக், மாநிலத்தில் உள்ள 12 நிர்வாகப் பிரிவுகளில் ஒன்றாகும். முன்பு முதல் பிரிவு (First Division) என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும். கிழக்கு மலேசியாவில் உள்ள சபா; சரவாக் மாநிலங்களில் பிரிவு என்பது ஒரு நிர்வாகப் பிரிவாகும்.

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர். 

கூச்சிங் பிரிவு, சரவாக் மாநிலத்தில் அதிக மக்கள்தொகை கொண்ட பிரிவு ஆகும். அந்த வகையில் கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.

பண்டார் கூச்சிங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 மலேசியாவின் மாநிலப் பிரிவுகள் 
 பிடாயூ 
 மலேசியப் பொதுத் தேர்தல், 1990
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
புதுச்சேரி சட்டமன்றத் தேர்தல், 1980

புதுச்சேரி சட்டமன்றத் தேர்தல், 1985 (1980 Pondicherry Legislative Assembly election) என்பது இந்தியாவில் பாண்டிச்சேரி என்று அழைக்கப்பட்ட புதுச்சேரி ஒன்றிய பிரதேசத்தில் 30 சட்டமன்றத் தொகுதிகளுக்கான உறுப்பினர்களைத் தேர்ந்தெடுப்பதற்காக மார்ச் 1980-இல் நடைபெற்ற தேர்தல்கள் ஆகும். திராவிட முன்னேற்றக் கழகம் அதிக வாக்குகளையும் அதிக இடங்களையும் வென்றது. இக்கட்சியின் எம். டி. ஆர். இராமச்சந்திரன் புதுச்சேரியின் முதலமைச்சராக நியமிக்கப்பட்டார்.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 
 புதுச்சேரி சட்டமன்ற தொகுதிகளின் பட்டியல்

மேற்கோள்கள்

வெளி இணைப்புகள் 

 

புதுச்சேரி சட்டமன்றத் தேர்தல்கள்
வைரங்கோடு பகவதி கோயில்

வைரங்கோடு பகவதி கோயில் (Vairankode Bhagavathy Temple)  இந்தியாவின் கேரள மாநிலம், மலப்புறம் வைரங்கோடு நகரில் அமைந்துள்ள பத்ரகாளி கோயிலாகும். இராமர் மற்றும் திருமாலின் வடிவமாக கருதப்படுவது பத்ர காளி தேவியாகும். கொடுங்கல்லூர் பகவதியின் சகோதரியான சிறீ வைரங்கோடு பகவதி கோயில் கேரளாவில் உள்ள பழமையான பத்ரகாளி கோயில்களில் ஒன்று என நம்பப்படுகிறது.

வரலாறு 
சிறீ  வைரங்கோடு பகவதி கோவில் கேரளாவில் உள்ள பழமையான பத்ரகாளி கோவில்களில் ஒன்றாகும். இங்குள்ள தெய்வம் பத்ர காளி. வைரங்கோடு கோயில் சுமார் 1500 ஆண்டுகளுக்கு முன்பு ஆழ்வாஞ்சேரி தம்பிரக்கலால் கட்டப்பட்டது. கொடுங்கல்லூர் பகவதியின் சகோதரி பாரதப்புழா ஆற்றைக் கடந்து ஆழ்வாஞ்சேரி மனையை அடைந்ததாகவும், அவர்கள் வைரங்கோட்டில் பகவதியை வைத்ததாகவும் நம்பப்படுகிறது.

திருவிழாக்கள் 
மலையாள மாதமான கும்பத்தில் (பிப்ரவரி) வருடாந்திர தீயாட்டு உற்சவம் அல்லது வைரங்கோடு திருவிழா கொண்டாடப்படுகிறது.

போக்குவரத்து வசதிகள் 
அருகிலுள்ள வானூர்தி நிலையங்கள்: கோழிக்கோடு மற்றும் கொச்சி பன்னாட்டு வானூர்தி நிலையம்
அருகில் உள்ள நகராட்சி: திரூர்
அருகிலுள்ள முக்கிய தொடருந்து நிலையம்: திருன்னாவாயா இரயில் நிலையம் 4 கி.மீ., திருப்பூர் இரயில் நிலையம் 10 கி.மீ., குட்டிப்புரம் தொடருந்து நிலையம் 11 கி.மீ.
அருகில் உள்ள பேருந்து நிலையம்: திருர் 10 கிமீ, குட்டிபுரம் 11 கிமீ, புத்தனாதணி 10 கிமீ

அருகிலுள்ள கோயில்கள் 
 திருநாவாய் நவ முகுந்தன் கோயில் 5 கி.மீ
 ஆலத்தியூர் அனுமன் கோயில் 5 கி.மீ
 திரிபிரங்கோடு சிவன் கோயில் 8 கி.மீ
 சம்மரவட்டம் அய்யப்பன் கோயில் 13 கி.மீ
 கருடங்காவு கோயில் 8 கி.மீ
 திரிக்கண்டியூர் சிவன் கோவில் 9 கி.மீ
 சந்தனக்காவு கோயில் 4 கி.மீ
 காடாம்புழா தேவி கோயில் 12 கி.மீ
 மல்லூர் சிவன் பார்வதி கோயில் 12 கி.மீ
 சிறீ பரக்குன்னத்து பகவதி சேத்ரம் 12 கி.மீ
 நோட்டனுலுக்கல் பகவதி கோயில் 12 கி.மீ

இதையும் காண்க 
 வைரங்கோடு திருவிழா

மேற்கோள்கள்

திராவிடக் கட்டிடக்கலை
மலப்புறம் மாவட்டத்திலுள்ள பகவதி அம்மன் கோயில்கள்
Coordinates on Wikidata
சரவாக் ஐக்கிய கட்சி

சரவாக் ஐக்கிய கட்சி (ஆங்கிலம்: United Sarawak Party; மலாய்: Parti Sarawak Bersatu) (PSB) என்பது மலேசியாவின் சரவாக் மாநிலத்தில் உள்ள பல்லின அரசியல் கட்சியாகும். 2014-இல் வோங் சூன் கோ (Wong Soon Koh) என்பவரால் நிறுவப்பட்டது. சரவாக் மாநிலத்தின் சீன சமூகத்தினரின் மாற்றம் மற்றும் ஒற்றுமைக்கான புதிய அடையாளமாக இந்தக் கட்சி  தொடங்கப்பட்டது.

இந்தக் கட்சி தொடக்கத்தில் ஐக்கிய மக்கள் கட்சி (United People's Party) எனும் பெயரில் நிறுவப்பட்டது; 17 ஆகஸ்டு 2014 அன்று கூச்சிங் நகரில் அதன் தலைமையகத்தைக் கொண்டு இருந்தது. கட்சியில் ஏற்பட்ட கருத்து வேறுபாடுகளின் காரணமாக, 10 ஆண்டுகளுக்குப் பின்னர், 2024 ஏப்ரல் 6-ஆம் தேதி கலைக்கப்பட்டது.

பொது
சரவாக் ஐக்கிய கட்சியின் உறுப்பினர்களில் பெரும்பான்மையானவர், சரவாக்கில் உள்ள மூன்று முக்கிய சமூகங்களைச் சார்ந்தவர்களாகும். அதாவது சரவாக் சீனர் சமூகம், சரவாக் தயாக் சமூகம் மற்றும் சரவாக் மலாய் சமூகம்; ஆகிய சமூகங்களைச் சார்ந்தவர்கள்.

சரவாக் ஐக்கிய கட்சி என்பது சரவாக் ஐக்கிய மக்கள் கட்சியில் (SUPP) இருந்து பிரிந்த கட்சியாகும். சரவாக்கின் மலேசியாவின் இரண்டாவது நிதியமைச்சர் வோங் சூன் கோவால் அமைக்கப்பட்டது. தொடக்கத்தில் சரவாக் சீனர்களின் ஆதரவைப் பெரிய அளவில் பெற்றது.

அரசியல்

சரவாக் மாநிலத்தின் சீனர்களின் சமூக, அரசியல் நலன்களுக்காக உருவாக்கப்பட்ட இந்தக் கட்சியின் தலைமைத்துவத்தில் அடிக்கடி சர்ச்சைகள் ஏற்பட்டு வந்தன. பாரிசான் நேசனல் கூட்டணியில் இணைவதில் இருந்து பிரச்சினைகள் தொடர்ந்தன. 

சரவாக் ஐக்கிய கட்சி அதிகாரப்பூர்வமாக 6 ஏப்ரல் 2024 அன்று கலைக்கப்பட்டது. மேலும் அதன் முன்னாள் உறுப்பினர்கள் அனைவரும் சரவாக் முற்போக்கு ஜனநாயக கட்சியில் இணைக்கப்பட்டனர்.

மேலும் காண்க

 மலேசியப் பொதுத் தேர்தல், 2022
 சரவாக் மாநில சட்டமன்றம்
 மலேசிய அரசியல் கட்சிகள்

மேற்கோள்கள்

வெளி இணைப்புகள்
 

மலேசிய அரசியல் கட்சிகள்
சரவாக்கில் அரசியல்
இஸ்தாம்பின் மக்களவைத் தொகுதி

இஸ்தாம்பின் மக்களவைத் தொகுதி (மலாய்: Kawasan Persekutuan Stampin; ஆங்கிலம்: Stampin Federal Constituency; சீனம்: 实淡宾国会议席) என்பது மலேசியா, சரவாக், கூச்சிங் பிரிவு, கூச்சிங் மாவட்டத்தில் அமைந்துள்ள ஒரு மக்களவைத் தொகுதி (P196) ஆகும்.

இஸ்தாம்பின் மக்களவைத் தொகுதி 1996-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1999-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1999-ஆம் ஆண்டில் இருந்து இஸ்தாம்பின் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கூச்சிங் பிரிவு

கூச்சிங் பிரிவு என்பது மலேசியா, சரவாக், மாநிலத்தில் உள்ள 12 நிர்வாகப் பிரிவுகளில் ஒன்றாகும். முன்பு முதல் பிரிவு (First Division) என்று அழைக்கப்பட்டது. இந்தப் பிரிவுதான் நவீன சரவாக்கின் மையம் மற்றும் தொடக்கப் புள்ளியாகும். கிழக்கு மலேசியாவில் உள்ள சபா; சரவாக் மாநிலங்களில் பிரிவு என்பது ஒரு நிர்வாகப் பிரிவாகும்.

கூச்சிங் பிரிவின் இன அமைப்பை, சரவாக் முழுமைக்கும் ஒப்பிட்டுப் பார்க்கும் போது சற்றே வேறுபட்டது. மலாய்க்காரர்களும் மற்றும் சீனர்களும் கூச்சிங் நகரில் பெரும்பான்மையான இனக் குழுக்களாக உள்ளனர். 

கூச்சிங் பிரிவு, சரவாக் மாநிலத்தில் அதிக மக்கள்தொகை கொண்ட பிரிவு ஆகும். அந்த வகையில் கூச்சிங் பிரிவில் வசிக்கும் பெரும்பாலானோர் கூச்சிங் மாவட்டத்தில் வசிக்கின்றனர்.

இஸ்தாம்பின் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 மலேசியாவின் மாநிலப் பிரிவுகள் 
 பிடாயூ 
 மலேசியப் பொதுத் தேர்தல், 1990
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சரவாக் நாடாளுமன்றத் தொகுதிகள்
என் மகன் (1974 திரைப்படம்)

1945 இல் இதே பெயரில் வெளிவந்த திரைப்படத்தைப் பற்றிய கட்டுரைக்கு என் மகன் (1945 திரைப்படம்) என் மகன் (En Magan) என்பது  1974 ஆண்டு வெளியான இந்திய தமிழ் அதிரடி நாடகத் திரைப்படமாகும். இப்படத்தை சி. வி. இராசேந்திரன் இயக்கினார். இதில் சிவாஜி கணேசன், மஞ்சுளா ஆகியோர் முதன்மை வேடங்களில் நடிக்க, அவர்களுடன் கே. பாலாஜி, மேஜர் சுந்தரராஜன், ஆர். எஸ். மனோகர், வி. எஸ். ராகவன், வி. கே. ராமசாமி  மனோரமா ஆகியோர் துணை வேடங்களில் நடித்தனர். இது 1972 இல் வெளியான இந்தி படமான பீ-இமான் என்ற படத்தின் மறு ஆக்கமாகும்.  படம் 1974, ஆகத்து, 21 அன்று வெளியாகி, வணிக ரீதியாக வெற்றி பெற்றது.

 நடிப்பு 

 தயாரிப்பு 
படத்தின் இறுதி நீளம்  என இருந்தது.

 பாடல்கள் 
படத்திற்கு  எம். எஸ். விஸ்வநாதன் இசையமைக்க, பாடல் வரிகளை கண்ணதாசன் எழுதினார்.

 வெளியீடும், வரவேற்பும் என் மகன் 1974, ஆகத்து, 21 அன்று வெளியாகி,  வணிக ரீதியாக வெற்றி பெற்றது. படத்தின் கதைக்கு என் மகன் என்ற தலைப்பு பொருந்தவில்லை என்றும், திருடன் என்ற தலைப்பு பொறுத்தமாக இருந்திருக்கும் என்று  கல்கியின்'' கௌசிகன் குறிப்பிட்டார். அப்பா வேடத்தில் கம்பீரமாக நடித்த சிவாஜியின் நிடிப்பையும், நகைச்சுவையையும் பாராட்டிய அவர், சிவாஜியின் இரட்டை வேடங்களில் ராமையாவின் கதாபாத்திரம் ரசிகர்களைக் கவரும் என்று முடித்தார்.

மேற்கோள்கள்

வெளி இணைப்புகள் 
 

CS1 Tamil-language sources (ta)
எம். எஸ். விஸ்வநாதன் இசையமைத்த திரைப்படங்கள்
1974 திரைப்படங்கள்
வி. கே. ராமசாமி நடித்த திரைப்படங்கள்
காந்திமதி நடித்த திரைப்படங்கள்
கோத்தா சமரகான் மக்களவைத் தொகுதி

கோத்தா சமரகான் மக்களவைத் தொகுதி (மலாய்: Kawasan Persekutuan Kota Samarahan; ஆங்கிலம்: Kota Samarahan Federal Constituency; சீனம்: 哥打三马拉汉国会议席) என்பது மலேசியா, சரவாக் மாநிலத்தின், சமரகான் பிரிவு, செரியான் பிரிவு, கூச்சிங் பிரிவு ஆகிய 3 பிரிவுகளில்; சமரகான் மாவட்டம்; அசா செயா மாவட்டம்; செரியான் மாவட்டம்; கூச்சிங் மாவட்டம் ஆகிய 4 மாவட்டங்களில் அமைந்துள்ள ஒரு மக்களவைத் தொகுதி (P197) ஆகும்.

கோத்தா சமரகான் மக்களவைத் தொகுதி 1987-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1990-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1990-ஆம் ஆண்டில் இருந்து கோத்தா சமரகான் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சமரகான் மாவட்டம்

சமரகான் மாவட்டம் என்பது மலேசியா, சரவாக், மாநிலத்தில் சமரகான் பிரிவில் உள்ள ஒரு மாவட்டமாகும். இந்த மாவட்டத்தின் நிர்வாகத் தலைமையிடம் கோத்தா சமரகான் நகரம்.

சமரகான் மாவட்டம்; அசா ஜெயா மாவட்டம்; சாடோங் ஜெயா துணை மாவட்டம்; ஆகியவை கோத்தா சமரகான் நகராண்மைக் கழக (Kota Samarahan Municipal Council) அதிகாரத்தின் கீழ் வருகின்றன.

கோத்தா சமரகான்

1983 ஆகஸ்டு 19-ஆம் தேதி முவாரா துவாங் எனும் துணை மாவட்டம்; முழு மாவட்ட நிலைக்குத் தகுதி உயர்த்தப் பட்டது. அதன் பின்னர் சமரகான் மாவட்டம் என புதுப் பெயரில் மாற்றம் கண்டது.

மாவட்டத் தகுதி உயர்வுக்கு ஏற்ற வகையில், சமரகான் நகர்ப் பகுதியில் இருந்த முவாரா துவாங் சந்தையும் (Muara Tuang bazaar) ஒரு நகரம் எனும் தகுதிக்கு நிலை உயர்த்தப்பட்டது. அந்த வகையில் கோத்தா சமரகான் என்று இப்போது அனைவராலும் அறியப் படுகிறது.

கோத்தா சமரகான் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 

 அப்துல் தாயிப் மகமூத் 
 சரவாக் பிரதமர் 
 சரவாக் ஆளுநர்
 மலேசிய அரசியல் கட்சிகள்
 மலேசியத் தேர்தல் தொகுதிகள்
 மலாய் பாணியிலான விருதுகள்

வெளி இணைப்புகள்

சரவாக் நாடாளுமன்றத் தொகுதிகள்
பசுதி மக்களவைத் தொகுதி

பசுதி மக்களவைத் தொகுதி (Basti Lok Sabha constituency) என்பது வட இந்தியா உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.

சட்டசபை பிரிவுகள் 
பசுதி மக்களவைத் தொகுதியின் கீழ் ஐந்து சட்டமன்றத் தொகுதிகள் உள்ளன. இவை

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024 பொதுத் தேர்தல்

மேற்கோள்கள்

மேலும் காண்க
 பசுதி மாவட்டம்
 இந்திய மக்களவைத் தொகுதிகள்

வெளி இணைப்புகள்
 Basti lok sabha  constituency election 2019 result details

உத்தரப் பிரதேச மக்களவைத் தொகுதிகள்
ஊருக்கு ஒரு பிள்ளை

ஊருக்கு ஒரு பிள்ளை (Oorukku Oru Pillai) என்பது 1982 ஆண்டு வெளியான இந்திய தமிழ்த் திரைப்படமாகும். டி. யோகானந்த் இயக்கிய இப்படத்தை கே. எஸ். குற்றாலிங்கம் தயாரித்தார். இதில் சிவாஜி கணேசன், கே. ஆர். விஜயா, எம். என். நம்பியார், வி. கே. ராமசாமி ஆகியோர் நடித்தனர். படம் 5 பிப்ரவரி 1982 அன்று வெளியானது.

கதை 
சிவாஜியின் முறைப்பெண்ணாக விஜயா உள்ளார். வழக்கறிஞரான மேஜர் சுந்தர்ராஜனிடம், சிவாஜி உதவி வழக்கறிஞராக உள்ளார். மேஜரின் மகளான ஸ்ரீப்ரியாவும் சிவாஜியும் காதலிக்கின்றனர். விஜயா சிவாஜியை காதலிப்பதாகவும், அவரை திருமணம் செய்து கொள்ள முடியாவிட்டால் தற்கொலை செய்துகொள்வார்  என்பதும், நிச்சயதார்த்த நாளில் ஸ்ரீப்ரியாவிற்குத் தெரியவருகிறது. இதனால் நிச்சயதார்த்த நாளில், ஸ்ரீப்பிரியா ஒரு காரணமும் சொல்லாமல் சிவாஜியைத் தூக்கியெறிகிறார். சிவாஜி வழக்கறிஞர் தொழிலை விட்டு, தனது சொந்த ஊருக்குத் திரும்புகிறார்.

ஊரில் ஒரு பள்ளியைத் திறந்து, தங்கள் கிராமத்தின் படிக்காத மக்களைப் பயன்படுத்தி அட்டூழியம் செய்யும்  ராமசாமி, நம்பியார், சீனிவாசன் மூவரின் கொடுமைகளுக்கு முற்றுப்புள்ளி வைக்க வேண்டும் என்பதே சிவாஜியின் தந்தையின் கனவாக உள்ளது. அவர்கள் கொலையும் செய்கின்றனர், அதை தங்களுக்கு உடந்தையாக உள்ள  அதிகாரிகளின் துணையுடன் பேய்கள் மீது பழிபோடுகின்றனர். தற்செயலாக, ஸ்ரீபிரியா ராமசாமியின் உறவினரை மணக்கிறார். ஒரு குழந்தை பிறக்கிறது. குடிப்பழக்கம் காரணமாக  கணவன் இறந்துபோகிறான். இந்த அதிர்ச்சியில் மேஜர் சுந்தர்ராஜன் இறக்கிறார்.   இப்போது திருமணமாகி ராமசாமிக்கு எதிராக நின்று பள்ளி நடத்தும் சிவாஜி, விஜயாவிடம் தஞ்சம் அடைகிறார் ஸ்ரீபிரியா.

நம்பியார் ஸ்ரீப்ரியா மீது மோகம் கொண்டுள்ளார். ஆனால் சிவாஜி அவரது கெட்ட முயற்சிகளை  முறியடிக்கிறார். இந்நிலையில் இருவருக்கும் இடையிலான விவகாரம் பற்றிய வதந்திகள் உருவாகின்றன. பேய்கள் மீது பழிபோட்டு தப்பிவரும் நம்பியாரால் சிவாஜியின் மாணவி பாலியல் பலாத்காரம் செய்யப்பட்டு கொலை செய்யப்படுகிறாள். இதனால் சிவாஜி மீண்டும் தனது வழக்கறிஞர் தொழிலை கையில் எடுத்து  ராமசாமியை அம்பலப்படுத்தத் தொடங்குகிறார். விஜயாவையும் ஸ்ரீப்பிரியாவையும் சிவாஜியின் எதிரிகள் கடத்துகிறார்கள். நீண்ட போராட்டத்திற்கு பிறகு, ஸ்ரீபிரியா நம்பியாரை தற்காப்புக்காக கொல்கிறார். சிவாஜி ஸ்ரீபிரியாவை சட்டத்தின் பிடியிலிருந்து காப்பாற்றுகிறார். மேலும் மூவரின் அனைத்து கொடுமைகளையும் அம்பலப்படுத்தி, தனது கிராமத்திற்கு நீதியைப் பெற்றுத் தருகிறார்.

நடிகர்கள் 
 சிவாஜி கணேசன்
 கே. ஆர். விஜயா
 எம். என். நம்பியார்
 வி. கே. ராமசாமி
 தேங்காய் சீனிவாசன்
 சுருளி ராஜன்
 சச்சு
 ஸ்ரீபிரியா
 மேஜர் சுந்தரராஜன்

பாடல்கள் 
இப்படத்திற்கு  எம். எஸ். விஸ்வநாதன் இசையமைத்தார். பாடல் வரிகளை முத்துலிங்கம் எழுதினார்.

வரவேற்பு 
கல்கியின் திரைஞானி படத்திற்கு கலவையான விமர்சனம் கொடுத்தார்.

மேற்கோள்கள்

வெளி இணைப்புகள் 
 

எம். எஸ். விஸ்வநாதன் இசையமைத்த திரைப்படங்கள்
1982 தமிழ்த் திரைப்படங்கள்
இந்தியத் தமிழ்த் திரைப்படங்கள்
சச்சு நடித்த திரைப்படங்கள்
வி. கே. ராமசாமி நடித்த திரைப்படங்கள்
எம். என். நம்பியார் நடித்த திரைப்படங்கள்
சுருளி ராஜன் நடித்த திரைப்படங்கள்
தயோபார்பிட்டியூரிக்கு அமிலம்

தயோபார்பிட்டியூரிக்கு அமிலம் (Thiobarbituric acid) என்பது C4H4N2O2S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது மலோண்டையால்டிகைடு மதிப்பிடும் செயல்முறையில் வினையாக்கியாகப் பயன்படுத்தப்படுகிறது. (லிப்பிடு பெராக்சிடேசனின் TBARS மதிப்பீடு) மதிப்பிடுவதில் ஒரு மறுபொருளாகப் பயன்படுத்தப்படுகிறது. தயோபார்பிட்டியூரிக்கு அமிலம் வினையாக்கி பொருள் லிப்பிடு பெராக்சிடேசன் தயாரிப்பின் போது உடன் விளைபொருளாக உருவாகிறது.

கருப்பு வெள்ளை திரைப்படச்சுருள்கள், புகைப்படக் காட்சிவில்லைகள் உருவாக்கும் செயல்முறையில் நிற மேம்படுத்தியாகவும் இது பயன்படுத்தப்படுகிறது.

மேற்கோள்கள்

தயோபார்பிட்டியூரேட்டுகள்
குனார் எம்பிராம்

குனார் எம்பிராம் (Kunar Hembram) இந்தியாவைச் சேர்ந்த ஓர் அரசியல்வாதியாவார். இவர் ஓர் அரசியல்வாதியாக மாறிய பொறியாளர் என்பது குறிப்பிடத்தக்கதாகும். 1962 ஆம் ஆண்டு செப்டம்பர் மாதம் 23 ஆம் தேதியன்று இவர் பிறந்தார்.2019 ஆம் ஆண்டில் நடைபெற்ற  இந்தியப் பொதுத் தேர்தலில் மேற்கு வங்கத்தின் இயார்கிராமில் இருந்து பாரதிய சனதா கட்சியின் உறுப்பினராக மக்களவைக்கு (இந்திய நாடாளுமன்றத்தின் கீழ் அவை) தேர்ந்தெடுக்கப்பட்டார். 2024 ஆம் ஆண்டு மார்ச்சு மாதம் 8 ஆம் தேதியன்று இவர் பாரதிய சனதா கட்சியிலிருந்து விலகினார். 2024 ஆம் ஆண்டு மே மாதம் 19 ஆம் தேதிக்குப் பின்னர் இவர் அபிசேக்கு பானர்ச்சி முன்னிலையில் திரிணாமுல் கட்சியின் உறுப்பினராகச் சேர்ந்தார்.

மேற்கோள்கள்

வெளி இணைப்புகள்
Official biographical sketch in LokSabha website

1962 பிறப்புகள்
வாழும் நபர்கள்
மேற்கு வங்காள அரசியல்வாதிகள்
நாடாளுமன்ற மக்களவை உறுப்பினர்கள்
மணிருல் இசுலாம்

மணிருல் இசுலாம் (Manirul Islam) இந்தியாவைச் சேர்ந்த ஓர் அரசியல்வாதியாவார்.2016 ஆம் ஆண்டில் நடைபெற்ற மேற்கு வங்க சட்டமன்ற தேர்தலில் அகில இந்திய திரிணாமுல் காங்கிரசு கட்சியின் உறுப்பினராக இலப்பூரிலிருந்து மேற்கு வங்காள சட்டமன்றத்திற்கு தேர்ந்தெடுக்கப்பட்டார். 2019 ஆம் ஆண்டு சூன் மாதத்தில்  பாரதிய சனதா கட்சியில் சேர்ந்தார். 2021 ஆம் ஆண்டு நடைபெற்ற மேற்கு வங்க சட்டமன்றத் தேர்தலில் இவர் சுயேச்சை வேட்பாளராகப் போட்டியிட்டார்.

மேற்கோள்கள்

வாழும் நபர்கள்
அகில இந்திய திரிணாமுல் காங்கிரசு அரசியல்வாதிகள்
மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்
மேற்கு வங்காள சட்டமன்ற உறுப்பினர்கள்
பரேலி மக்களவைத் தொகுதி

பரேலி மக்களவைத் தொகுதி (Bareilly Lok Sabha constituency) என்பது வட இந்தியாவின் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். இது பரேலி மாவட்டத்தின் ஒரு பகுதியை உள்ளடக்கியது.

சட்டமன்றத் தொகுதிகள் 
தற்போது, பரேலி மக்களவைத் தொகுதியில் ஐந்து சட்டமன்றத் தொகுதிகள்உள்ளன. இவை:

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024 பொதுத் தேர்தல்

மேலும் காண்க 
 பரேலி மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 

 பரேலி லோக்சபா தொகுதி தேர்தல் 2019 முடிவுகள்

உத்தரப் பிரதேச மக்களவைத் தொகுதிகள்
செவ்வில்ல பண்ணை குழி

செவ்வில்ல பண்ணை குழி (Red House Farm Pit) என்பது சபோல்க்கில் உள்ள விக்கம் சந்தைக்குக் கிழக்கே அறிவியல் ஆர்வமுள்ள புவியியல் சிறப்புத் தளமாகும். இது ஒரு புவியியல் பாதுகாப்பு மறு ஆய்வு தளமாகும். மேலும் சபோல்க் கடற்கரை மற்றும் ஹீத்ஸ் பகுதியில் உள்ள மிகச்சிறந்த இயற்கை அழகுமிகுந்த இடமாகும்.

இந்தக் குழி பிளோசீன் பவளப்பாறை பாறைகள் உருவாக்கத்தின் மணல் அலை முகப்புகளில் 3 மீட்டர் (11 அடி) பகுதியை வெளிப்படுத்துகிறது. இதில் பல பிரையோசோவான் புதைபடிவங்கள் உள்ளன.

லம்பேர்ட் வழித்தடட்ம் மூலம் இத்தளத்திற்கு அணுகல் உள்ளது.

மேற்கோள்கள் 

தொல்லியற்களங்கள்
இங்கிலாந்தின் புவியியல்
நீலலோகிததாசன் நாடார்

ஏ. நீலலோகிததாசன் நாடார் (Neelalohithadasan Nadar) இந்தியாவின் கேரள மாநிலத்தைச் சேர்ந்த அரசியல்வாதி ஆவார். மேலும் தனது வாழ்நாள் முழுவதும் பல்வேறு துறைகளின் அமைச்சராக இருந்துள்ளார்.

1980 ஆம் ஆண்டில் திருவனந்தபுரம் மக்களவைத் தொகுதியின் மக்களவை உறுப்பினராக இருந்தார். மேலும், இவர் 3 முறை கேரள அரசில் அமைச்சராக பணியாற்றினார். சி.எச் முகமது கோயா அமைச்சரவையில் தொழிலாளர் மற்றும் வீட்டுவசதி அமைச்சராகவும் பின்னர், 1987 முதல் 1991 வரை எ. கி. நாயனார் அமைச்சகத்திலும் விளையாட்டு மற்றும் இளைஞர் அமைச்சராக பணியாற்றினார். பின்னர், எ. கி. நாயனாரின் 3 வது அமைச்சகத்தில் 1999 முதல் 2000 வரை வன மற்றும் போக்குவரத்து அமைச்சராகவும் இருந்தார். இப்போது இவர் ஜனதா தளம் (சமயச்சார்பற்ற) கட்சியின் கேரள பிரிவின் மாநிலத் தலைவராக உள்ளார்.

வழக்குகள் 
பெண்களுக்கு எதிரான பாலியல் வன்கொடுமை வழக்கில் நாடார் மீது குற்றம் சாட்டப்பட்டு குற்றவாளி என தீர்ப்பளிக்கப்பட்டுள்ளது. 1999 ஆம் ஆண்டில் இவர் வன அதிகாரி பிரகிருதி இவர் வன அதிகாரி பிரகிருதி ஸ்ரீவஸ்தவா மீது தாக்குதல் நடத்தினார். 2000 ஆம் ஆண்டில் இந்திய ஆட்சிப் பணி அதிகாரியும் மற்றும் கேரள தலைமைத் தேர்தல் அதிகாரியுமான நளினி நெட்டோ மீது தாக்குதல் நடத்தினார். இவ்வழக்கில் 2004 இல் கோழிக்கோடு நீதிமன்றத்தால் குற்றவாளி என்று தீர்ப்பளிக்கப்பட்டது. ஆனால் பின்னர் 2008 இல் மற்றொரு விரைவு நீதிமன்றத்தால் விடுவிக்கப்பட்டார்.

தனிப்பட்ட வாழ்க்கை 
கே. பி. அப்பி நாடார் மற்றும் அவரது மனைவி அ. குஞ்ஞுலட்சுமி ஆகியோரின் மகனாக நீலலோகிததாசன் நாடார் 1947 ஆகஸ்ட் 28 அன்று பிறந்தார். சட்டப் பட்டதாரியான இவர் இந்தியில் முனைவர் பட்டமும் பெற்றுள்ளார்.  

நாடார், ஜனதா தளம் (சமயச்சார்பற்ற) கட்சியைச் சேர்ந்த அரசியல்வாதியும், 2011 தேர்தலில் வெற்றி பெற்றதிலிருந்து கேரள சட்டமன்ற உறுப்பினருமான ஜமீலா பிரகாசம் என்பவரை மணந்தார். இவர்களுக்கு இரண்டு மகள்கள் உள்ளனர். இவரது மூத்த மகள் தீப்தி தலைமைச் செயலகத்தில் பணிபுரிகிறார். விக்ரம் சாராபாய் விண்வெளி மையத்தில் பணிபுரிந்த இளம் விஞ்ஞானியான இவரது இளைய மகள் திவ்யா 2010 ஆகஸ்ட் 29 அன்று தற்கொலை செய்து கொண்டார்.

மேற்கோள்கள் 

ஜனதா தளம் அரசியல்வாதிகள்
ஜனதா கட்சி அரசியல்வாதிகள்
இந்திய தேசிய காங்கிரஸ் அரசியல்வாதிகள்
பகுஜன் சமாஜ் கட்சி அரசியல்வாதிகள்
7வது மக்களவை உறுப்பினர்கள்
மலையாள அரசியல்வாதிகள்
வாக்குவாதம்

வாக்குவாதம் அல்லது வாதம் (argument) என்பது வாக்கியங்கள், அறிக்கைகள் அல்லது முன்மொழிவுகளின் தொடர் ஆகும், அவற்றில் சில மூலக்கூற்று என்றும் முடிவு என்றும் அழைக்கப்படுகின்றன. ஒரு வாதத்தின் நோக்கம் நியாயப்படுத்துதல், விளக்கம் மற்றும்/அல்லது தூண்டுதல் மூலம் ஒருவரின் முடிவுக்குk காரணங்களை வழங்குவதாகும்.

வாதங்கள் என்பது ஓர் அறிக்கையின் உண்மை அல்லது ஏற்றுக்கொள்ளக்கூடிய தன்மையின் அளவைத் தீர்மானிக்கும் நோக்கம் கொண்டதாகும். இது, மூன்று முக்கிய கண்ணோட்டங்களில் இருந்து ஆய்வு செய்யப்படலாம். அவையாவன, ஏரண ரீதியில், இயங்கியல் மற்றும் சொல்லாட்சிக் கண்ணோட்டம்.

சொற்பிறப்பியல் 
இலத்தீனின் மூலச் சொல்லான arguere என்பது (பிரகாசமான, அறிவொளியூட்டுதல், அறியச் செய்தல், நிரூபித்தல் போன்றவை இதன் பொருளாகும்) புரோட்டோ-இந்தோ-ஐரோப்பியச் சொற்களான argu-yo-, பின்னொட்டு வடிவமான arg- (பிரகாசம் வெள்ளை) என்பதிலிருந்து உருவானது.

வாத வகைகளின் நிலையான தர்க்கரீதியான கணிப்பு 

தர்க்கத்தில் பல வகையான வாதங்கள் உள்ளன, அவற்றில் மிகவும் பிரபலமானவை "பகுப்பாய்வு" மற்றும் "தூண்டல்" ஆகும். ஒரு வாதத்திற்கு ஒன்று அல்லது அதற்கு மேற்பட்ட முலக்கூற்றுகள் உள்ளன, ஆனால் ஒரே ஒரு முடிவு மட்டுமே உள்ளது. ஒவ்வொரு மூலக்கூறும் முடிவும் உண்மையைத் தாங்குபவர்கள் அல்லது "உண்மை வேட்பாளர்கள்" எனப்படும், ஒவ்வொன்றும் உண்மை அல்லது பொய்யானதாக இருக்க முடியும் (ஆனால் இரண்டாகவும் இருக்க இயலாது). இந்த உண்மை மதிப்புகள் வாதங்களுடன் பயன்படுத்தப்படும் சொற்களைக் கொண்டுள்ளன.

மேற்கோள்கள் 
பகுத்தறிதல்
வாதங்கள்
உய்யச் சிந்தனை
கல்விச் சீர்திருத்தம்

கல்விச் சீர்திருத்தம் (Education reform) என்பது பொதுக் கல்வியின் குறிக்கோள் மாற்றத்தினைக் குறிப்பதாகும். படித்த தனிநபர் அல்லது படித்த சமூகத்தில் கல்வியினால் எந்தமாதிரியான அனுபவங்கள் ஏற்படுகின்றன என்பது குறித்த விவாதங்களின் மூலம் கல்வியின் பொருளும் கல்வி முறைகளும் மாறிவிட்டன. வரலாற்று ரீதியாக, கல்விச் சீர்திருத்தத்திற்கான உந்துதல்கள் சமூகத்தின் தற்போதைய தேவைகளைப் பிரதிபலிக்கவில்லை. சீர்திருத்தத்தின் ஒரு நிலையான கருப்பொருள், கல்வித் தரத்தில் பெரிய முறையான மாற்றங்கள் குடிமக்களின் சுகாதாரம், செல்வம் மற்றும் நல்வாழ்வில் சமூக வருவாயை உருவாக்கும் என்ற கருத்தை உள்ளடக்கியது.

பரந்த சமூக மற்றும் அரசியல் செயல்முறைகளின் ஒரு பகுதியாக, கல்விச் சீர்திருத்தம் என்ற சொல், சமகால சமூகத்தின் தேவைகள் மற்றும் மதிப்புகளைப் பிரதிபலிக்கும் வகையில் ஒரு நாட்டின் பொதுப் பள்ளி முறையைப் பாதிக்கும் கல்விச் சட்டம், தரநிலைகள், முறை மற்றும் கல்விக் கொள்கை திருத்துவதற்காகச் செய்யப்பட்ட குறிப்பிடத்தக்க, முறையான திருத்தங்களின் காலவரிசையைக் குறிக்கிறது. 18 ஆம் நூற்றாண்டில், வீட்டிற்கு வந்துஆசிரியர்கள் கல்வி கற்பிக்கும் பாரம்பரியக் கல்வியானது  முதன்மையாகப் பணக்காரக் குடும்பங்களைச் சேர்ந்த குழந்தைகளுக்கு ஒரு சலுகையாக இருந்தது. கலைக்களஞ்சியம், பொது நூலகங்கள் மற்றும் இலக்கணப் பள்ளிகள் போன்ற புதுமைகள் அனைத்தும் பாரம்பரியக் கல்வி மாதிரியின் செலவுகளுடன் தொடர்புடைய சில நிதிச் சுமைகளைக் குறைப்பதை நோக்கமாகக் கொண்டிருந்தன. விக்டோரியன் சகாப்தத்தின் உந்துதல்கள் சுய முன்னேற்றத்தின் முக்கியத்துவத்தை வலியுறுத்தின. இலத்தீன், கலை மற்றும் வரலாறு போன்ற பாரம்பரியத் தாராளவாத கலைப் பாடங்களைக் காட்டிலும் நவீன மொழிகள் மற்றும் கணிதம் போன்ற வணிக ரீதியாக மதிப்புமிக்கத் தலைப்புகளைக் கற்பிப்பதில் விக்டோரியன் கல்வி கவனம் செலுத்தியது.

18-ஆம் நூற்றாண்டு

குழந்தைக் கற்றல் 

குழந்தைக் கற்றல் இயக்கத்தின் தந்தை இழான் இழாக்கு உரூசோ, குழந்தை மையக் கற்றலினை வலியுறுத்தினார்.

எமிலி: ஆர், அன் எஜுகேசன் என்ற நூலில், ஒரு கற்பனையான புதிதாகப் பிறந்த குழந்தையின் கல்விக்கான கல்வித் திட்டத்தை வயதுவந்தோர் மூலம் அமைக்கிறது.

சீர்திருத்தத்திற்கு தடைகள்

வண்ண அடிப்படையில் மாணவர்கள் எதிர்கொள்ளும் கல்வி ஏற்றத்தாழ்வுகள் 
கல்விச் சீர்திருத்தத்தில் கருத்தில் கொள்ள வேண்டிய மற்றொரு காரணி சமத்துவம் மற்றும் அணுகல் ஆகும். அமெரிக்காவில் கல்வி தொடர்பான சமகாலப் பிரச்சினைகள், பல்வேறு சமூகக் குழுக்களில் கல்வி அடைவதற்கான விளைவுகளுடன் வரும் ஏற்றத்தாழ்வுகளின் வரலாற்றை எதிர்கொள்கின்றன.

மேற்கோள்கள் 

கல்வியின் வரலாறு
கல்விச் சிக்கல்கள்
கல்விச் சீர்திருத்தம்